paragraph_text: Desert Eagle (izgovor: ˈdɛzə(ɹ)t ˈiːɡəl, hrvatski: Pustinjski orao), poznat i kao Deagle, poluautomatski je pištolj. Unatoč povećem broju proizvođača kroz povijest, čitavo intelektualno vlasništvo (patenti, autorska prava, zaštitni znaci itd.) pod upravom je američke tvrtke Magnum Research. Tri su inačice ovoga pištolja: Mark I., Mark VII. i Mark XIX., no prva se više ne proizvodi. Deagle dolazi u pet različitih kalibara.